b'\n_START_ARTICLE_\nZvitorepec\n_START_PARAGRAPH_\nZvitorepec je eden od treh glavnih junakov serije stripov "Dogodiv\xc5\xa1\xc4\x8dine Zvitorepca, Trdonje in Lakotnika", ki jih je v letih 1952-1973 risal Miki Muster. Stripi so prvotno izhajali v tedniku Tedenska tribuna, kasneje pa do\xc5\xbeiveli ve\xc4\x8d knji\xc5\xbenih izdaj. Po Zvitorepcu pa je imenovana tudi prva slovenska stripovska revija. Zvitorepec je izhajal kot tednik v letih 1966-1973.\n_START_SECTION_\nPredstavitev literarnega lika\n_START_PARAGRAPH_\nZvitorepec se je prvi\xc4\x8d pojavil v stripu "Zvitorep\xc4\x8deve prigode", kasneje pa sta se mu pridru\xc5\xbeila tudi Trdonja in Lakotnik. Je lisjak, kar povsem ustreza njegovemu zna\xc4\x8daju, saj je izmed trojice najbolj zvit in prebrisan. Pojavil se je v ve\xc4\x8d kot 40 Mustrovih stripih.\n_START_SECTION_\nStilske podobe Zvitorepca\n_START_PARAGRAPH_\nZvitorepec ima tri razli\xc4\x8dne stilske podobe. V stripih "Zvitorep\xc4\x8deve prigode 1 & 2" je prikazan kot bolj pritlikav lisja\xc4\x8dek, medtem ko se v poznej\xc5\xa1ih epizodah pojavlja kot vitek in visok lisjak.'